যদি কারনের কারন জানতে ইচ্ছা প্রকাশ করেন তবে বলতে হচ্ছে, এ আমাদের বন্ধুপ্রতীম প্রতিবেশীর থেকে আমাদের প্রতি করুনার দান-কতটুকু জল ! তারা হয়ত জেদ করেই বলছে, সারা বছর জল জল বলে চিল্লাস ! নে এবার ! জনমের মত জল খেয়ে-ডুবে-নেয়ে মর । যখন আমাদের রাষ্ট্রযন্ত্র ভারতের কাছে করুণার বশে নয় বরং আমাদের ন্যায্য দাবীর পানির হিস্যাটুকু বুঝে পেতে চেয়েছিলো, তখন তাদের অনৈতিকতায় ভরা আচরণ এবং আস্ফালনে আমরা খুব অসহায় বোধ করেছিলাম । আমরা তাদের কাছে পানি ভিক্ষা চাইনি বরং নৈতিকতা প্রশ্ন এবং আন্তর্জাতিক আইন, সর্বোপরি বন্ধুসূলভ প্রতিবেশীত্বের দাবিতে আমরা আমাদের পাওনাটুকু চেয়েছিলাম । পাওনা পরিশোধের পথে তো তারা হাঁটেই-নি বরং কিভাবে বাংলাদেশকে মরুভূমিতে পরিণত করে সর্বতভাবে সূজলা-সূফলা, শস্য-শ্যামলা আমাদের সোনার দেশকে ভারতমুখী করা যায় তার সবটুকু প্রয়াস তারা চালিয়েছে । একের পর এক ষড়যন্ত্র করেছে । আন্তঃনদী সংযোগের মাধ্যমে বাংলাদেশের নদীনালা থেকে পানি প্রত্যাহার করেছে । বিভিন্ন নদীতে ড্রেজিং পর্যন্ত করতে দেয়নি বরং একের পর এক অযৌক্তিক শর্তারোপ করেছে । চরম বন্ধুত্বের(!) এমন প্রকাশ ভারতীয় কর্তৃপক্ষ দেখিয়েছে যে, তারা সীমান্তের এক ইঞ্চি ভূমিও কাঁটা তার শুণ্য রাখেনি । মুখে মুখে বন্ধুত্বের ধ্বনি তুলে শুষ্ক মওসুমে পানি প্রত্যাহার ও বর্ষামওসুমে অতিরিক্ত পানি ছেড়ে বাংলাদেশকে প্লাবিত করে দেয়ার নীতিতে ভারত বিশ্বাসী হয়ে উঠছে । আমাদের দেশের সন্ত্রাস বিষয়ক সমস্যা সমাধানে ভারতের প্রধানমন্ত্রী মোদী বাবু যখন আমাদের সাথে আছেন বলে ঘোষণা এসেছে, তখন কিভাবে আমরা ভূখা থাকতে বাধ্য হবো-তার সকল পরিকল্পনার ছঁক তারা পূর্বে কষেই এখন তার নির্লজ্জ বাস্তবায়ণ ঘটাচ্ছে ।